Disklêriet e oa bet ez-ofisiel Republik Soviedel Sokialour Persia e miz Mae 1920. Sevel a reas kudennoù buanik a-walch da choude avat, dreist-holl peogwir e vanas ar gouarnamant nevez hep ingalañ an douaroù etre al labourerion-douar baourañ ha taget e oa da vezañ ur gouarnamant mirourel gant tuadoù zo eus al Luskad Jangal. Tabut a savas neuze etre Mirza hag e skipailh kuzulierion diouzh un tu ha Soviediz ha Strollad Komunour Persia diouzh an tu all.